
Naslov: V Bistrici pripravili arhitekturne projektne delavnice
Napoved za voditelja:

V Bistrici ob Sotli je ta teden skupina 24 študentov arhitekture, ki sodeluje na arhitekturno projektni delavnici, ki sta jo pripravila tamkajšnja občina in ljubljanska Fakulteta za arhitekturo. Študentje bodo v tednu dni po skupinah pripravili in predstavili več idejnih predlogov za prostorske ureditve več območij občine in predlogov zasnove urbane opreme in krajinskih ureditev na širšem območju bistriške občine.
H1: V Bistrici ob Sotli so pripravili arhitekturne projektne delavnice
H2: 24 študentov arhitekture bo občini ponudili več idejnih rešitev urejanja prostora

H3: V drugem delu delavnice bodo v juniju vsaj eno od idej tudi izpeljali v praksi
T- Iz Bistrice ob Sotli GORAN ROVAN /

X- Snemalec in montažer Jože Hartman /

Ideja za arhitekturne projektne delavnice je prišla iz občine Bistrica ob Sotli, mladi arhitekti pa so se zanjo hitro ogreli. In kakšne cilje so si zadali? 
T- MATEJ BLENKUŠ /
X- prodekan Fakultete za arhitekturo v Ljubljani /

»Da občini ponudimo nekak širok nabor, paleto  posameznih idejnih rešitev za osem lokacij. Skratka arhitekturna delavnica s katero skušamo mlade soočit z realnimi problemi prostora, z realnimi ljudmi, z okoljem.«
Študentje so si lokacije najprej dodobra ogledali in obdelali, idejne rešitve pa bodo predstavili z maketami. Tako so se lotili tudi ureditve prostora okoli občine.

T- ANA ŠEPIĆ /

X- študentka Fakultete za arhitekturo v Ljubljani /

»Tam je že zamišljen en kozolc, mi pa urejujemo preostali del prostora, zaradi tega, ker nam se zdi, da bi lahk tam bil nek park, al nek trg. Tko da smo si zamislili, da bi naredili neko urbano opremo.«
Delavnica bo potekala v dveh delih. Drugi del bodo izvedli v začetku junija, ko nameravajo eno ali dve ideji tudi izpeljati v praksi. Tako naj bi iz starih sodov nastal tudi prodajno promocijski paviljon.

T- EVA MATIJAŠEVIČ /
X- študentka Fakultete za arhitekturo v Ljubljani /

»Naš koncept pa je, da uporabimo te sode, te doge za tako trikotno strukturo, ki jo potem nizamo, da dobimo neko enotno streho, ki bo tekla in nekak naredila tak prijeten ambient ob občini, hkrati pa bo služila tudi kot stojnica, večnamensko.«
V bistriški občini se novih idej seveda veselijo, saj so prepričani, da bodo s tem svoj kraj polepšali in naredili bolj prijetnega, tako za domačine, kot turiste, ki jih želijo privabiti medse.
